|  |  |  |
| --- | --- | --- |
|  | Prof. dr Veselin Vukotić, *idejni tvorac i voditelj***Ideje i karakter***zimski semestar 2024/25. god*I, II i III godina osnovnih studija UDG | udg_logo.88d8a0b2.jpg |

* Projekat “Ideje i karakter” realizuje se u **svakom semestru osnovnih studija** svih fakulteta Univerziteta Donja Gorica (I, II i III godina).
* Učešće u projektu u svakom semestru je **obavezna aktivnost** svih studenata/kinja, budući da je “Ideje i karakter” sastavni dio studija Univerziteta Donja Gorica.
* Projekat se, po pravilu, organizuje na **temu koja nije direktno vezana sa oblastima** koje se studiraju u okviru osnovnih studija Univerziteta Donja Gorica. Cilj je: *podizanje nivoa opšteg obrazovanja, podsticanje kreativnosti, mašte, inovativnosti, razvoj istraživačkih sposobnosti*.
* Studenti i studentkinje nemaju pravo izbora i pravljenja tima. **Članovi/ice timova koji učestvuju u ovom projektu se biraju nasumično.** Cilj je: *razvoj timskog duha i timskog rada. Priprema za poslovno okruženje u kome nijesmo u prilici da biramo ljude sa kojima ćemo realizovati ideje i projekte.*
* Projekat se odvija u nekoliko faza:
	1. **Faza definisanja istraživačkog pitanja** (problema) u okviru zadate teme. Definisanje lidera/ke grupe i teme na koju će tim pripremati prezentaciju.
	2. **Faza istraživanja i razvoja ideja**. Brainstorming. Priprema scenarija, pjesama, mjuzikla, ankete, razmišljanje o kostimografiji, instrumentima neophodnim za realizaciju projekta...
	3. **Faza finalnih priprema**. Komunikacija sa koordinatorima i mentorima. Komunikacija sa Dramskom sekcijom UDG. Komunikacija sa Retorskom sekcijom UDG. (II nedjelja)
	4. **Generalne probe.** Probe koje se održavaju u posljednjoj sedmici pripreme projekta, a odvijaju se pred saradnicima Univerziteta sa različitih fakulteta. Pored saradnika/ce-koordinatora/ke, generalnoj probi prisustvuje još jedan član/ica nastavnog osoblja UDG-a.
	5. **Finalno takmičenje**. Takmičenje se, zbog brojnosti grupa, odvija vikendom. Finalnom takmičenju prisustvuju svi članovi i članice grupe, a finalne prezentacije ocjenjuje stručni žiri sastavljen od profesora/ica i saradnika/ica UDG-a.

**Faze i bitni datumi u okviru projekta “Ideje i karakter”**,
*zimski semester studijske 2024/25.*

**Važna napomena:** Neaktivni članovi i članice grupe **nemaju pravo polaganja ispita iz predmeta za koji se vezuje projekat “Ideje i karakter”** na studijskoj godini koju pohađaju sve do drugog popravnog roka!

**PRAVILA:**

* 1. **Formiranje grupe i tema**: Grupa broji **najviše 7 članova/ica**. Na prvom sastanku, koji se mora održati na UDG-u (u bilo kojoj prostoriji UDG koja je otvorena za studente/kinje: studinice, amfiteatri, biblioteka, Studentski klub...), bira se lider/ka i tema projekta iz aktuelne teme ciklusa. Ove informacije dostavljaju se koordinatorima i koordinatorkama na nivou fakulteta i godine studija.
	2. **Obavezno prisustvo sastancima**: Svi članovi grupe moraju prisustvovati sastancima i konsultacijama (mogu se održavati i van Univerziteta, online, putem društvenih mreža i sl.). Lider obavještava koordinatore o eventualnim izostancima članova i članica grupe.
	3. **Disciplina i odgovornost**: Studenti/kinje koji neopravdano ne učestvuju u radu grupe ili se ponašaju destruktivno i nekulturno biće kažnjeni nemogućnošću polaganja predmeta, osim u II popravnom roku. Ukoliko dođe do ovog slučaja, kažnjenom studentu ili studentkinji se neće uvažiti eventualno položeni kolokvijumi. Lider/ka je u obavezi prijaviti neaktivne članove i članice grupe najkasnije do datuma dostavljanja finalnog izvještaja. U slučaju da se informacija dostavlja kasnije, može doći do diskvalifikacije čitavog tima!
	4. **Organizacija rada**: Rad grupe se organizuje konsenzusom. To znači - prihvatiti prijedlog većine! Eventualno neslaganje jednog od članova ili članica grupe sa prijedlogom ostalih ga ne oslobađa odgovornog rada u grupi! Članovi treba da zabilježe ideje i dogovore tokom sastanaka kako bi se svi doprinosi lako pratili. Između sastanaka grupe, poželjna je dodatna e-mail komunikacija/komunikacija putem društvenih mreža i upoznavanje članova/ica grupe sa svojim idejama
	5. **Forma prezentacije**: Na prvom sastanku članovi iznose ideje, dok se na drugom finalizuje scenario koji se dalje razvija kroz timsku komunikaciju. Cilj prezentacije je buđenje vaše mašte, a na bazi konkretnih činjenica koje su vezane za određeni događaj, ličnost ili pojavu...

Prezentacija timskog rada može biti u svim mogućim oblicima (recital, debata, igrana predstava, mjuzikl, video prezentacije, skeč, folklor, slikanje...). Jedino je **zabranjeno čitanje teksta sa papira**! **Power Point prezentacije su zabranjenje!** Takođe, **zabranjuje se svaki oblik video formata**, bez usmenog učešća tima. Ova vrsta prezentacija (Power Point ili video) se može koristiti jedino kao pomoć u izlaganju. Dakle, zabranjeno je da prezentacija bude u potpunosti izvedena u video formatu ili da bude izvedena u klasičnom formatu prezentacije uz Power Point slajdove.

* 1. **Konsultacije i proba**: Grupa je obavezna na najmanje dvije konsultacije s koordinatorima/kama i na generalnu probu prije takmičenja. Izostanak s probe rezultira diskvalifikacijom s takmičenja i kaznom jednakom kao i za neučestvovanje u radu u grupi.
	2. **Ponašanje i odijevanje**: Grupa treba da nastupa kao dobro uigrana ekipa! Tokom prezentacije članovi moraju održavati profesionalno ponašanje i biti prikladno odjeveni prema dres kodu. Snimanje je dozvoljeno, pa će šira javnost imati uvid u prezentaciju. Sve grupe koje toga dana prezentuju moraju biti u sali od početka do kraja takmičenja.
	3. **Vrijeme trajanja prezentacije**: Prezentacija može **trajati do 10 minuta**, nakon čega žiri (od najmanje 3 (tri) predstavnika) i publika postavljaju pitanja članovima grupe.
	4. Odsustvo sa finalnog takmičenja moguće je opravdati u slučajevima: hospitalizacija studenta/kinje, smrt u užoj porodici, poslovni/sportski angažman van zemlje (za navedene slučajeve potrebno je dostaviti neophodnu dokumentaciju). Takođe, studenti i studentkinje koji su u projektu “Ideje i karakter” učestvovali u 6 ciklusa (zimski i ljetnji semestar), oslobođeni su učešća u istom.
	5. **Ocjenjivanje prezentacije**: Žiri javno ocjenjuje prezentaciju na osnovu kvaliteta izvedbe, odgovora na pitanja i angažmana svakog člana grupe, prema evrovizijskom principu. Grupa može dobiti negativnu ocjenu ako neki članovi ne mogu obrazložiti i odbraniti ideje.
	6. **Nagrade**: Članovi pobjedničke ekipe osvajaju nagradne poene u okviru predmeta za koji se vezuje projekat “Ideje i karakter”. Nagradni poeni za sve fakultete su sljedeći:
		+ I mjesto: 7 poena;
		+ II mjesto: 5 poena;
		+ III mjesto: 3 poena.